proxectonos/corpus_dominio_legal_administrativo_tmp huggingface dataset:
DECRETO 32/2000, do 3 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 282 Programa Operativo Local 1999, Castroverde E.P. de Castroverde Montecubeiro, p.q. 1,20 ó 4,05.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/2000

A Deputación Provincial de Lugo, en sesión que tivo lugar o día 13 de agosto de 1999, aprobou o proxecto de 282 Programa Operativo Local 1999 Castroverde E.P. de Castroverde Montecubeiro, p.q. 1,20 ó 4,05, e na sesión do 27 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 21 de xaneiro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día tres de febreiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 282 Programa Operativo Local 1999 Castroverde E.P. de Castroverde Montecubeiro, p.q. 1,20 ó 4,05.
Santiago de Compostela, tres de febreiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 31/2000, do 11 de febreiro, polo que se declara ben de interese cultural, con categoría de monumento, a favor do cemiterio de San Francisco, localizado no concello de Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/02/2000

Con data do 9 de decembro de l998 publicouse unha Resolución do 12 de novembro, da Dirección Xeral de Patrimonio Cultural, pola que se incoaba expediente para a declaración de ben de interese cultural con categoría de monumento, a favor do cemiterio de San Francisco, localizado no concello de Ourense.
A tramitación do expediente levouse a cabo de acordo coa Lei 8/1995, do 30 de outubro, do patrimonio cultural de Galicia e demais desposicións concordantes.
Por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia do día once de febreiro de dous mil,
DISPOÑO:
Primeiro.-Declarar ben de interese cultural, con categoría de monumento, a favor do cemiterio de San Francisco, localizado no concello de Ourense.
Segundo.-A zona da delimitación é a comprendida no anexo I e no plano do anexo II.
Terceiro.-Este decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó concello e os interesados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de febreiro de dous mil.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
ANEXO I
O punto l sitúase na rúa Emilia Pardo Bazán, á altura das escaleiras que conducen á antiga capela da Orde Terceira.
Tramo l-2. Liña coincidente co eixe da rúa Emilia Pardo Bazán e a rúa da Granxa ata o cruzamento coa rúa Juan de la Coba Gómez.
Tramo 2-3. Liña coincidente coa aliñación da beirarrúa para as edificacións da rúa Juan de la Coba Gómez, fronte ó cemiterio, ata o seu encontro coa rúa da Canle.
Tramo 3-4. Liña coincidente co eixe da rúa da Canle ata ó vértice NE do cemiterio.
Tramo 4-1. Liña coincidente co muro que separa o cemiterio do antigo cuartel de San Francisco e sae á rúa Emilia Pardo Bazán, incluíndo na delimitación a antiga capela da Orde Terceira.
CORRECCIÓN de erros.-Resolución do 20 de xaneiro de 2000 pola que se convocan probas para a constatación da capacitación profesional para o exercicio das actividades de transportista por estrada, axencia de transporte, transitario e almacenista-distribuidor, publicada no Diario Oficial de Galicia do 4 de febreiro de 2000.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/02/2000

Advertido erro na devandita resolución publicada no DOG nº 24, do venres, 4 de febreiro de 2000, é necesario face-la seguinte corrección:
Na páxina 1.473, onde di: «Xosé Inacio Palomares Rodríguez, xefe do Servicio provincial de transportes de Ourense», debe dicir: «Antonio González Lage, xefe do Servicio Provincial de Transportes de Lugo».
CORRECCIÓN de erros.-Orde do 8 de febreiro de 2000 pola que se establecen axudas, en réxime de concorrencia competitiva, a particulares e entidades sen fin de lucro para a realización de estudios sobre medios de comunicación de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/02/2000

Advertido erro na devandita orde, publicada no DOG nº 33, do xoves 17 de febreiro de 2000, cómpre face-la oportuna corrección:
Na páxina 2.026, no punto oitavo, derradeiro parágrafo, onde di: «artigo 43.21º c», debe dicir: «artigo 43.2º c».
Así mesmo, publícase o modelo de solicitude que foi omitido por erro.
RESOLUCIÓN do 24 de novembro de 2000 pola que se ordena a publicación do acordo do Consello da Xunta de Galicia do 16 de novembro de 2000, polo que se declara Festa de Galicia de interese turístico o Entroido de Verín.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/12/2000

O Consello da Xunta de Galicia, na súa reunión do día 16 de novembro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar Festa de Galicia de interese turístico na provincia de Ourense o Entroido de Verín, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 24 de novembro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 30 de novembro de 2000, da Dirección Xeral de Centros e Inspección Educativa, pola que se autorizan os programas de garantía social en centros privados e institucións sen ánimo de lucro, que figuran nos anexos I e II, para o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/12/2000

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia,
Esta dirección xeral, por proposta da Dirección Xeral de Ordenación Educativa e Formación Profesional,
RESOLVE:
Autorizar para o curso escolar 2000-2001 os programas de garantía social que figuran nos anexos I e II desta resolución.
Santiago de Compostela, 30 de novembro de 2000.
Severino Somoza Gómez
Director xeral de Centros e Inspección Educativa
RESOLUCIÓN do 24 de novembro de 2000 pola que se ordena a publicación do acordo do Consello da Xunta de Galicia do 2 de novembro de 2000, polo que se declara Festa de Galicia de interese turístico o Entroido de Laza.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/12/2000

O Consello da Xunta de Galicia, na súa reunión do día 2 de novembro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar Festa de Galicia de interese turístico na provincia de Ourense o Entroido de Laza, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 24 de novembro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 1 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000935/2000, interposto pola Mesa pola Normalización Lingüística.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/12/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000935/2000, interposto pola Mesa pola Normalización Lingüística, contra a resolución da Consellería da Presidencia e Administración Pública do 9 de agosto de 2000, pola que se desestima o recurso de reposición contra as ordes da devandita consellería do 5 de xuño de 2000, polas que se convocan os procesos selectivos para o ingreso nos corpos superior de Administración, de xestión, administrativo, auxiliar e subalterno da Xunta de Galicia (grupos A, B, C, D e E), respectivamente (DOG números 114 e 115, do 13 e 14 de xuño de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 1 de decembro de 2000.
Joaquín López-Rúa Soler
Director xeral da Función Pública
RESOLUCIÓN do 20 de novembro de 2000, da Dirección Xeral de Centros e Inspección Educativa, pola que se publica a concesión dos premios extraordinarios de bacharelato convocados pola Orde do 28 de agosto de 2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/12/2000

A Orde do 28 de agosto de 2000 (DOG do 27 de setembro), pola que se convocaban os premios extraordinarios das modalidades de bacharelato LOXSE, reguladas pola Lei orgánica 1/1990, do 3 de outubro, de ordenación xeral do sistema educativo correspondentes ó curso 1999/2000, establecía no seu artigo oitavo. 2 que, de acordo coa proposta feita polo tribunal encargado de supervisar e avalia-las probas do premio extraordinario de bacharelato, o director xeral de Centros e Inspección Educativa concedería os premios extraordinarios de bacharelato.
Unha vez realizadas as citadas probas, publicada a acta provisional coas cualificacións obtidas polos candidatos e unha vez resoltas as reclamacións presentadas e vista a acta coa proposta definitiva de
adxudicación dos premios extraordinarios, esta dirección xeral
RESOLVE:
Primeiro.-Concede-lo premio extraordinario das modalidades de bacharelato, reguladas pola Lei 1/1990, do 3 de outubro, de ordenación xeral do sistema educativo, correspondente ó curso 1999-2000 a Francisco Javier Fraga Cadórniga, alumno do IES Sanxillao de Lugo.
Segundo.-Contra a devandita resolución de adxudicación dos premios, que porá fin á vía administrativa, poderase recorrer mediante recurso potestativo de reposición no prazo dun mes ante o director xeral de Centros e Inspección Educativa, ou ser impugnada mediante a interposición do recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da data da súa publicación.
Santiago de Compostela, 20 de novembro de 2000.
Severino Somoza Gómez
Director xeral de Centros e Inspección Educativa
RESOLUCIÓN do 1 de decembro de 2000, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 214/2000, interposto por José Fernández Amorín.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/2000

Recibida providencia do Xulgado do Contencioso-Administrativo número catro da Coruña, pola que se reclama o expediente relativo ó recurso contencioso-administrativo, procedemento abreviado 214/2000, interposto por José Fernández Amorín, contra o acordo entre a Administración da Comunidade Autónoma galega e as centrais sindicais UGT, SPJ-USO e CC.OO., con representación entre o persoal da Administración de xustiza destinado nesta Comunidade, para a mellora do servicio público da xustiza no marco da disposición adicional nova do Real decreto 1616/1989, do 29 de decembro, modificada polo R.D. 668/1999, do 23 de abril.
A Dirección Xeral de Xustiza, de conformidade co disposto no artígo 49 da Lei 29/1998, de 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido, e emprázanse para que poidan comparecer como parte ante o Xulgado do Contencioso-Administrativo número catro da Coruña no prazo de nove días.
Santiago de Compostela, 1 de decembro de 2000.
Mª Reyes Carabel Pedreira
Directora xeral de Xustiza
ORDE do 15 de novembro de 2000 pola que se fixa o prezo da venda ó público da publicación O Pemento de Padrón. Transformacións Bioquímicas na Maduración.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/12/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 15 de novembro de 2000.
Cástor Gago Álvarez
Conselleiro de Agricultura, Gandería
e Política Agroalimentaria
ANEXO
O Pemento de Padrón. Transformacións Bioquímicas na Maduración: 1.500 pesetas.
RESOLUCIÓN do 17 de novembro de 2000 pola que se ordena publica-la decisión do xurado do premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/12/2000

Por Orde do 28 de xuño de 2000 (DOG nº 128, do 3 de xullo) convocouse o premio Elías Valiña
ó esforzo revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue, e estará por integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo citado comité, as institucións culturais, padroados ou fundacións que resultasen gañadores nas anteriores convocatorias e os presidentes das entidades inscritas no Rexistro de Entidades de Promoción do Camiño de Santiago cos números 13, 14, 15 e 16.
De acordo co citado artigo 4, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto,
RESOLVO:
Artigo único.-Ordeno publica-la decisión do xurado do premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 16 de novembro de 2000, acordou concede-lo premio Elías Valiña ó esforzo revitalizador e promocional do Camiño de Santiago, ó proxecto presentado pola asociación Société Française des Amis de Saint Jacques de Compostelle, de París.
Santiago de Compostela, 17 de novembro de 2000.
Jesús Pérez Varela
Conselleiro de Cultura, Comunicación Social
e Turismo
ORDE do 10 de novembro de 2000 pola que se fixa o prezo de venda ó público da publicación: Resultados da 1ª Campaña e Actualización do Programa Galego de Detección Precoz do Cancro de Mama.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/12/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 10 de novembro de 2000.
José María Hernández Cochón
Conselleiro de Sanidade e Servicios Sociais
ANEXO
Resultados da 1ª Campaña e Actualización de Programa Galego de Detección Precoz do Cancro de Mama: 1.400 pesetas (8,41 euros).
ORDE do 16 de novembro de 2000 pola que se autoriza o cambio de denominación do Centro Público Integrado Eugenio López e López de Laxe (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2000

Tendo en conta o artigo 1, punto 2º do Decreto 7/1999, do 7 de xaneiro, polo que se implantan e regulan os centros públicos integrados de ensinanzas non universitarias (DOG nº 16, do 26 de xaneiro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 16 de novembro de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Laxe.
Localidade: Laxe.
Código do centro: 15007621.
Denominación: Centro Público Integrado Eugenio López e López.
Nova denominación: Centro Público Integrado Cabo de Área.
ORDE do 12 de decembro de 2000 pola que se lle encarga ó director xeral de Administración Local o despacho dos asuntos da Dirección Xeral de Xustiza.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 13/12/2000

Con motivo da ausencia temporal da directora xeral de Xustiza é necesaria a súa substitución, de xeito que se asegure o correcto funcionamento do servicio e a resolución dos asuntos encomendados á dirección xeral de que é titular.
Polo tanto, en uso das atribucións que me confire o artigo 34.3º da Lei 1/1983, do 22 de febreiro, reguladora da Xunta e do seu presidente
DISPOÑO:
Artigo único.-O exercicio das competencias da Dirección Xeral de Xustiza, previstas no artigo 5º do Decreto 161/2000, do 29 de xullo, polo que se establece a estructura orgánica da Consellería de Xustiza, Interior e Relacións Laborais, quedan enco
mendadas ó director xeral de Administración Local ata que se reincorpore ó seu posto a titular da citada dirección xeral.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 12 de decembro de 2000.
Antonio Pillado Montero
Conselleiro de Xustiza, Interior e Relacións Laborais
ORDE do 30 de novembro de 2000 pola que se dispón o nomeamento dun vocal en representación do Concello de Vilagarcía de Arousa no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 13/12/2000

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos Consellos de Administración das autoridades portuarias de interese xeral sitas no seu territorio.
Os acordos do Consello da Xunta de Galicia de 5 e 26 de marzo de 1998 facultan ó conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto na artigo 40 da Lei 27/1992, de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, por proposta das organizacións, organismos e entidades a que aqueles representen, polo que, recibida certificación do acordo do pleno, con data do 26 de outubro de 2000, do Concello de Vilagarcía de Arousa, pola que se nomea novo representante da dita corporación municipal no Consello de Administración da Autoridade Portuaria de Vilagarcía de Arousa, e en canto órgano competente,
DISPOÑO:
O nomeamento de Manuel Rodríguez Cuervo, como vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Santiago de Compostela, 30 de novembro de 2000.
José Cuíña Crespo
Conselleiro de Política Territorial,
Obras Públicas e Vivenda
ORDE do 30 de novembro de 2000 pola que se dispón o cesamento dun vocal que en representación do Concello de Vilagarcía de Arousa forma parte do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 13/12/2000

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto na artigo 40 da Lei 27/1992, de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, por proposta das organizacións, organismos e entidades a que aqueles representen, polo que, recibida certificación do acordo do pleno, con data do 26 de outubro de 2000, do Concello de Vilagarcía de Arousa, polo que se nomea novo representante da dita Corporación Municipal no Consello de Administración da Autoridade Portuaria de Vilagarcía de Arousa, e en canto órgano competente,
DISPOÑO:
O cesamento de Manuel Portas Acha, como vocal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa, agradecéndolle os servicios prestados.
Santiago de Compostela, 30 de novembro de 2000.
José Cuíña Crespo
Conselleiro de Política Territorial,
Obras Públicas e Vivenda
DECRETO 290/2000, do 1 de decembro, polo que se resolve o expediente de deslinde entre os termos municipais de Vilanova de Arousa e Vilagarcía de Arousa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/2000

O Concello de Vilanova de Arousa, con data do 20 de setembro de 1993, solicita ó Servicio de Deslindes e Grandes Escalas do Instituto Xeográfico Nacional a delimitación da liña límite xurisdiccional co concello de Vilagarcía de Arousa, no tramo comprendido entre os marcos primeiro e oitavo, levándose a cabo posteriormente a identificación sobre o terreo dos marcos primeiro a dezanove e desde este último (vintenove), solicitándose en 1995 a realización do deslinde á Xunta de Galicia.
Ámbolos concellos, por unanimidade na delimitación da liña xurisdiccional, excepto o referente ó marco 23, levantan con data do 7 de outubro de 1998 acta relativa ó deslinde, na que acordan someterse ó dictame da Xunta de Galicia, logo de informe preceptivo do Instituto Xeográfico Nacional.
Tramitado o expediente de acordo co procedemento establecido nas leis 7/1985, do 2 de abril, reguladora das bases do réxime local, e 5/1997, do 22 de xullo, de administración local de Galicia, o Instituto Xeográfico Nacional emitiu informe con data do 1 de marzo de 1999 (e informe aclaratorio de data 4 de maio de 2000), prestando a súa conformidade o Concello de Vilagarcía de Arousa dentro do prazo concedido ós concellos para presentaren alegacións.
Visto o disposto nos artigos 41.1º e 44.3º da Lei 5/1997, de administración local de Galicia,
segundo os cales os conflictos que poidan xurdir entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial e logo de dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia emitido o dezaseis de novembro de dous mil e logo de deliberación do Consello da Xunta de Galicia, na súa reunión do día un de decembro de dous mil,
DISPOÑO:
Artigo único.-Resolve-la cuestión suscitada entre os municipios de Vilanova de Arousa e Vilagarcía de Arousa, sobre o deslinde dos seus termos municipais, no sentido de considerar válida e vixente a situación do marco nº 23 conforme se describe na acta de deslinde do 20 de abril de 1890 e na acta do 18 de novembro de 1977, levantada para a modificación do referido marco e que ratifica a súa localización no lugar acordado polas comisións de ámbolos concellos, tal e como se reflicte no ortofotomapa a escala 1:5.000 do Instituto Xeográfico Nacional, e que se representa na fotografía aérea que se recolle como anexo deste decreto.
Santiago de Compostela, un de decembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 30 de novembro de 2000, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos acordos sobre categorías análogas, adoptados pola Comisión Paritaria do III Convenio Colectivo Único para o persoal laboral da Xunta de Galicia, na súa xuntanza do 24 de novembro de 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/12/2000

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2º e), para os efectos previstos nel, faise público que no correspondente servicio desta dirección xeral se presentou, o 29 de novembro de 2000, certificación da secretaria da Comisión Paritaria do III Convenio Colectivo Único do persoal laboral da Xunta de Galicia, na que se fan consta-los acordos acadados na xuntanza do 24 de novembro de 2000 sobre categorías análogas ou similares, para efectos dos concursos de traslados.
A Dirección Xeral de Relacións Laborais,
ACORDA:
Primeiro.-Ordena-la inscrición dos ditos acordos no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 30 de novembro de 2000.
José Vázquez Portomeñe
Director xeral de Relacións Laborais
ANEXO
Na xuntanza da Comisión Paritaria do vintecatro de novembro de dous mil (acta 7/2000) adoptáronse os seguintes acordos:
Primeiro.-Nos concursos de traslados do persoal laboral considéranse análogas ou similares as agrupacións de categorías que figuran a continuación:
Grupo I
Categoría
Para homologar
19
Titulado/a superior especialista.
22
Titulado/a superior farmacéutico/a.
1
Director/a de residencia, director/a de residencia de estudiantes, director/a de residencia de anciáns, director/a de internado, director/a de centro educativo, director/a de residencia xuvenil.
12
Xefe/a de internado.
4
Titulados/as superiores.
Grupo II
Categoría
Para homologar
69
Oficial servicios técnicos, oficial 1ª mantemento, oficial 1ª servicios varios.
72
Oficial de primeira.
Grupo IV
Categoría
Para homologar
1
Auxiliar de gravación, oficial 2ª linotipista, auxiliar administrativo/a, oficial 2ª administrativo/a, técnico/a auxiliar en informática, operador/a máquina elemental.
14
Auxiliar.
En todo caso, a categoría 32 do grupo IV, declarada análoga coa categoría 1 dese mesmo grupo pola Resolución do 23 de xuño de 1998, da Dirección Xeral de Relacións Laborais (DOG nº 132, do 10 de xullo), non se deberá considerar análoga coas categorías 1 e 14 mentres non haxa convocatoria específica desta categoría.
Segundo.-Para os efectos dos concursos de traslados, na valoración dos servicios prestados teranse en conta os servicios realizados en cada unha das categorías consideradas como análogas ou similares.
ORDE do 15 de novembro de 2000 pola que se autoriza o cambio de denominación do Instituto de Educación Secundaria de Rábade (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o regulamento orgánico dos institutos de educación secundaria (DOG nº 156, do 9 de agosto ), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 15 de novembro de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Rábade.
Localidade: Rábade.
Código do centro: 27016613.
Denominación: Instituto de Educación Secundaria de Rábade.
Nova denominación: Instituto de Educación Secundaria Río Miño.
ORDE do 14 de novembro de 2000 pola que se autoriza a inclusión da Escola de Música Cantarela de Lugo no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo representante da Escola de Música Cantarela de Lugo, e vistos os informes da Delegación Provincial da Consellería de Educación e Ordenación Universitaria de Lugo.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la inclusión no Rexistro de Escolas de Música a Escola de Música Cantarela de Lugo, segundo os datos que figuran no anexo.
Segundo.-A dita escola queda sometida ó réxime de escolas de música e danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 14 de novembro de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Lugo.
Localidade: Lugo.
Enderezo: rúa Rei Chiquito, s/n.
Código do centro: 27020604.
Denominación específica: Escola de Música Cantarela.
Titular: Promotora Educativa Lucense, S.L.L.
ORDE do 29 de novembro de 2000 pola que se determinan as festas locais nas que se autoriza a apertura de establecementos comerciais durante o ano 2001.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 12/12/2000

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos de actividade comercial se os respectivos concellos así llo solicitan á Consellería de Industria e Comercio con anterioridade ó 15 de novembro de cada ano, para a súa incorporación ó calendario que rexerá no ano seguinte.
Unha vez transcorrido o prazo para a presentación de solicitudes dos concellos, e á vista das presentadas,
DISPOÑO:
1. Autoriza-la apertura dos establecementos comerciais durante o ano 2001 nos festivos locais dos concellos e días que a seguir se relacionan:
-Concello de Barbadás (Ourense) 27 de febreiro e 12 de novembro.
-Concello de Padrenda (Ourense) 22 de xuño e 5 de outubro.
-Concello de Vilardevós (Ourense) 28 de febreiro.
-Concello de Cangas (Pontevedra) 6 de abril e 27 de agosto.
-Concello de Gondomar (Pontevedra)11 de xullo e 16 de agosto.
-Concello de Lalín (Pontevedra) 24 e 25 de setembro.
2. O resto dos festivos locais non determinados no punto anterior consideraranse inhábiles para os efectos de actividade comercial durante o ano 2001.
Santiago de Compostela, vintenove de novembro de dous mil.
Juan Rodríguez Yuste
Conselleiro de Industria e Comercio
ORDE do 30 de novembro de 2000 pola que se establecen os domingos e festivos nos que se autoriza a apertura de establecementos comerciais durante o ano 2001.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 12/12/2000

De acordo co disposto no artigo 3, número dous do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Industria e Comercio fixará anualmente oito domingos e festivos, que se considerarán hábiles para os efectos do exercicio da actividade comercial en todo o territorio da Comunidade Autónoma de Galicia.
O Real decreto lei 6/2000, do 23 de xuño, de medidas urxentes de intensificación da competencia en mercados de bens e servicios, establece no seu artigo 43.un.2 que os domingos e festivos nos que os comercios poderán permanecer abertos ó publico, serán como mínimo, nove no ano 2001.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 9 domingos e festivos que, para os efectos do exercicio da actividade comercial, terán a condición de hábiles durante o ano 2001,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó publico
cun horario máximo de 12 horas diarias durante o ano 2001 son:
7 de xaneiro.
12 de abril.
8 de xullo.
7 de outubro.
1 de novembro.
2 de decembro.
9 de decembro.
16 de decembro.
23 de decembro.
Artigo 2º
O disposto no artigo anterior entenderase sen prexuízo das normas xerais que, en materia de horarios comerciais, establece o artigo 43 do Real decreto lei 6/2000, e o Decreto 365/1996, do 26 de setembro, no que non se opoña ó citado Real decreto lei.
Disposición transitoria
Mentres non se proceda a adapta-lo Decreto 365/1996, do 26 de septembro, polo que se regulan os horarios comerciais na Comunidade Autónoma de Galicia, ó disposto no Real decreto lei 6/2000, os mínimos que fixa o artigo 43.un.2 do citado real decreto lei terán a consideración de límites máximos na Comunidade Autónoma de Galicia.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 30 de novembro de 2000.
Juan Rodríguez Yuste
Conselleiro de Industria e Comercio
RESOLUCIÓN do 1 de decembro de 2000 pola que se adxudica unha axuda para a realización dun proxecto de investigación sobre cálculo e medida de campos electromagnéticos producidos por liñas aéreas de alta tensión e subestacións e a súa influencia ambiental, convocada pola Orde do 20 de outubro de 2000 (Diario Oficial de Galicia do 6 de novembro).
CONSELLERÍA DE MEDIO AMBIENTE — III. OUTRAS DISPOSICIÓNS — 13/12/2000

Orde conxunta da Secretaría Xeral de Investigación e Desenvolvemento e a Dirección Xeral do Cen
tro de Información e Tecnoloxía Ambiental do 20 de outubro de 2000 (Diario Oficial de Galicia do 6 de novembro) aprobaba as bases para a concesión dunha axuda para a realización dun proxecto de investigación sobre cálculo e medida de campos electromagnéticos producidos por liñas aéreas de alta tensión e subestacións e a súa influencia ambiental.
No artigo 4 da mencionada orde de convocatoria, determinábanse os criterios de selección que deberían ter en conta os membros da comisión, designados pola Secretaría Xeral de Investigación e Desenvolvemento e pola Dirección Xeral do Centro de Información e Tecnoloxía Ambiental.
Na súa virtude, atendendo a proposta elaborada pola citada comisión,
RESOLVO:
Primeiro.-Concederlle a axuda para a realización dun proxecto de investigación sobre cálculo e medida de campos electromagnéticos producidos por liñas aéreas de alta tensión e subestacións e a súa influencia ambientales ó investigador que se relaciona no anexo desta resolución, na contía e polas anualidades que se sinalan.
Segundo.-A inobservancia por parte do beneficiario de calquera das bases establecidas na Orde do 20 de outubro de 2000 (Diario Oficial de Galicia do 6 de novembro), suporá a perda do dereito a percibi-la axuda correspondente.
Terceiro.-Contra esta resolución e de conformidade co disposto nos artigos 114 e 115 da Lei 30/1992, do 26 de novembro, modificada pola Lei 4/1999, do 13 de xaneiro, poderán os interesados interpoñer recurso de alzada perante o conselleiro de Medio Ambiente.
Disposición derradeira.
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de decembro de 2000.
Juan José Casares Long
Director xeral do Centro de Información
e Tecnoloxía Ambiental
ANEXO
Investigador principal: Garrido Suárez, Carlos.
NIF: 35.256.172R.
Anos: 2.
1ª Anua. (miles de pesetas): 5.650.
Centro pagador: MA.
2ª Anua. (miles de pesetas): 6.350.
Centro pagador: MA.
Total concedido: 12.000.
RESOLUCIÓN do 1 de decembro de 2000 pola que se adxudica unha axuda para a realización dun proxecto de investigación sobre os efectos da deposición atmosférica sobre os solos e as augas superficiais da cunca alta do río Sor, convocada pola Orde do 20 de outubro de 2000 (Diario Oficial de Galicia do 6 de novembro).
CONSELLERÍA DE MEDIO AMBIENTE — III. OUTRAS DISPOSICIÓNS — 13/12/2000

Orde conxunta da Secretaría Xeral de Investigación e Desenvolvemento e a Dirección Xeral do Centro de Información e Tecnoloxía Ambiental do 20 de outubro de 2000 (Diario Oficial de Galicia do 6 de novembro) aprobaba as bases para a concesión dunha axuda para a realización dun proxecto de investigación sobre os efectos da deposición atmosférica sobre os solos e as augas superficiais da cunca alta do río Sor.
No artigo 4 da mencionada orde de convocatoria, determinábanse os criterios de selección que deberían ter en conta os membros da comisión, designados pola Secretaría Xeral de Investigación e Desenvolvemento e pola Dirección Xeral do Centro de Información e Tecnoloxía Ambiental.
Na súa virtude, atendendo a proposta elaborada pola citada comisión,
RESOLVO:
Primeiro.-Concederlle a axuda para a realización dun proxecto de investigación sobre os efectos da deposición atmosférica sobre os solos e as augas superficiais da cunca alta do rio Sor ó investigador que se relaciona no anexo desta resolución, na contía e polas anualidades que se sinalan.
Segundo.-A inobservancia por parte do beneficiario de calquera das bases establecidas na Orde do 20 de outubro de 2000 (Diario Oficial de Galicia do 6 de novembro), suporá a perda do dereito a percibi-la axuda correspondente.
Terceiro.-Contra esta resolución e de conformidade co disposto nos artigos 114 e 115 da Lei 30/1992, do 26 de novembro, modificada pola Lei 4/1999, do 13 de xaneiro, poderán os interesados interpoñer recurso de alzada perante o conselleiro de Medio Ambiente.
Disposición derradeira.
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de decembro de 2000.
Juan José Casares Long
Director xeral do Centro de Información
e Tecnoloxía Ambiental
ANEXO
Investigador principal: García-Rodeja Gayoso, Eduardo.
NIF: 33.210.865 S.
Anos: 2.
1ª Anua. (miles de pesetas): 2.000.
Centro pagador: MA.
2ª Anua. (miles de pesetas): 3.500.
Centro pagador: MA.
Total concedido: 5.500.
RESOLUCIÓN do 1 de decembro de 2000 pola que se adxudica unha axuda para a realización dun proxecto de investigación sobre a dinámica e a evolución xeomorfolóxica de medios naturais costeiros de especial interese para Galicia, convocada pola Orde do 20 de outubro de 2000 (Diario Oficial de Galicia do 3 de novembro).
CONSELLERÍA DE MEDIO AMBIENTE — III. OUTRAS DISPOSICIÓNS — 13/12/2000

Orde conxunta da Secretaría Xeral de Investigación e Desenvolvemento e a Dirección Xeral do Centro de Información e Tecnoloxía Ambiental do 20 de outubro de 2000 (Diario Oficial de Galicia do 3 de novembro) aprobaba as bases para a concesión dunha axuda para a realización dun proxecto de investigación sobre a dinámica e a evolución xeomorfolóxica de medios naturais costeiros de especial interese para Galicia.
No artigo 4 da mencionada orde de convocatoria, determinábanse os criterios de selección que deberían ter en conta os membros da comisión, designados pola Secretaría Xeral de Investigación e Desenvolvemento e pola Dirección Xeral do Centro de Información e Tecnoloxía Ambiental.
Na súa virtude, atendendo a proposta elaborada pola citada comisión,
RESOLVO:
Primeiro.-Concederlle a axuda para a realización dun proxecto de investigación sobre a dinámica e a evolución xeomorfolóxica de medios naturais costeiros de especial interese para Galicia ó investigador que se relaciona no anexo desta resolución, na contía e polas anualidades que se sinalan.
Segundo.-A inobservancia por parte do beneficiario de calquera das bases establecidas na Orde do 20 de outubro de 2000 (Diario Oficial de Galicia do 3 de novembro), suporá a perda do dereito a percibi-la axuda correspondente.
Terceiro.-Contra esta resolución e de conformidade co disposto nos artigos 114 e 115 da Lei 30/1992, do 26 de novembro, modificada pola Lei 4/1999, do 13 de xaneiro, poderán os interesados interpoñer recurso de alzada perante o conselleiro de Medio Ambiente.
Disposición derradeira.
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de decembro de 2000.
Juan José Casares Long
Director xeral do Centro de Información
e Tecnoloxía Ambiental
ANEXO
Investigador principal: Pérez Alberti, Augusto.
NIF: 34.574.123 V.
Anos: 2.
1ª Anua. (miles de pesetas): 2.000.
Centro pagador: MA.
2ª Anua. (miles de pesetas): 3.500.
Centro pagador: MA.
Total concedido: 5.500.
RESOLUCIÓN do 1 de decembro de 2000 pola que se emprazan as partes interesadas no recurso contencioso-administrativo 03/0007961/2000 E.M., interposto por María Mercedes Casal Jiménez en nome do Colexio Oficial de Biólogos contra a Orde do 28 de abril de 2000 (Dirio Oficial de Galicia número 89, do 10 de maio) desta consellería pola que se establecen as axudas para o desenvolvemento de programas de defensa sanitaria dos cultivos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 13/12/2000

A Consellería de Agricultura, Gandería e Política Agroalimentaria recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 03/0007961/2000, E.M., interposto por María Mercedes Casal Jiménez, en nome do Colexio Oficial de Biólogos, contra a Orde do 28 de abril de 2000, (DOG nº 89, do 10 de maio) desta consellería, pola que se establecen axudas para o desenvolvemento de programas de defensa sanitaria dos cultivos.
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 1 de decembro de 2000.
Ángel Bernardo Tahoces
Secretario xeral da Consellería de Agricultura,
Gandería e Politíca Agroalimentaria